พอดีเมื่อวันเสาร์ที่ผ่านมาให้แฟนช่วยใช้นิ้วสอกใส่ค่ะจนมีเลือดค่ะแล้วอยู่ในช่วยใกล้ตกไข่ค่ะพอถึงวันตกไข่มันเกิดเป็นสีน้ำตาลปนเลือดเล็กน้อยค่ะแต่พอมาวันนี้มูกสีน้ำตาลไม่มีเเล้วค่ะกลายเป็นเลือดเเทนค่ะแบบนี้ต้องทำยังไงคะ
สวัสดีค่ะ การมีเลือดออกหลังจากที่มีการสอดใส่นิ้วเข้าไปในช่องคลอดเมื่อวันเสาร์ เลือดดังกล่าวน่าจะเกิดจากการบาดเจ็บของเยื่อบุช่องคลอดได้ ซึ่งหากเลือดที่ออกมีปริมาณเล็กน้อย และได้หยุดไปแล้ว ก็ไม่ได้อันตรายอะไรค่ะต่อมาหลังจากนั้น หากได้มีเลือดสีน้ำตาลออกมา แล้วตามด้วยการมีเลือดออก หากอยู่ในช่วงวันที่ที่ประจำเดือนจะมา และเลือดออกนาน 2-7 วัน ก็น่าจะเป็นประจำเดือนได้ค่ะ แต่หากไม่ได้อยู่ในช่วงวันที่ที่ประจำเดือนจะมา เลือดดังกล่าว ก็อาจเกิดจากสาเหตุอื่นๆ เช่น- หากก่อนหน้านั้นเคยมีเพศสัมพันธ์แบบสอดใส่ช่องคลอด ก็อาจเกิดจากมีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น- มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย- มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น- มีภาวะไทรอยด์ฮอร์โมนผิดปกติ- ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น- การผลิตฮอร์โมนของรังไข่ผิดปกติแนะนำควรสังเกตเลือดที่ออกไปก่อน หากออกไม่นานเกิน 7 วัน ก็อาจเป็นประจำเดือนได้ แต่หากออกนานเกิน 7 วัน หรือก่อนหน้านั้น เคยมีเพศสัมพันธ์แบบสอดใส่ช่องคลอด ก็ควรตรวจหาการตั้งครรภ์ดูด้วยค่ะ หากตรวจไม่พบการตั้งครรภ์ แล้วยังคงมีเลือดผิดปกติออกมาอีกเรื่อยๆ ก็ควรไปพบสูติ-นรีแพทย์เพื่อตรวจหาสาเหตุค่ะ